Kai Nieminen (muusikko)

Kai Nieminen (s. 17. maaliskuuta 1953) on suomalainen kitaristi, säveltäjä ja  musiikkipedagogi. Hän on opiskellut Jyväskylän yliopistossa, Keski-Suomen konservatoriossa ja Sibelius-Akatemiassa sekä erilaisilla kesä- ja mestarikursseilla opettajinaan muun muassa Štěpán Rak, Leo Brouwer ja Julian Bream. Nieminen on kuulunut Roomassa pidettävän Fernando Sor -kitarakilpailun tuomaristoon jo vuodesta 1981 ja toiminut mestarikurssiopettajana Karjaan kansainvälisillä kitarafestivaaleilla.

Hän on säveltänyt musiikkia kitaran lisäksi erilaisille kamarimusiikkikokoonpanoille sekä sinfonia- ja kamariorkesterille. Hänet tunnetaan erityisesti lyyristen konserttojen säveltäjänä (mm. huilukonsertto Palomar, klarinettikonsertto Through Shadows I Can Hear Ancient Voices ja alttoviulukonsertto La Serenissima). Niemisen teosluetteloon kuuluu myös lukuisia sooloteoksia. Kai Niemisen musiikkia on levytetty Pilfink- ja Naxos -levymerkeille.

Aiheesta muualla
 Fennica Gehrmanin Kai Nieminen -kotisivu ääninäytteineen
 Finnish Music Information Centre – Kai Nieminen
 kainieminen.net

Suomalaiset taidemusiikin säveltäjät
Suomalaiset kitaristit
Vuonna 1953 syntyneet
Elävät henkilöt